Source: http://www.pezinok.sk/?yggid=629&id=8338
Timestamp: 2018-10-21 18:07:02+00:00

Document:
Dnes je nedeľa, 21. október 2018, meniny má Uršula
Prerušenie dodávky vody dňa 23. 10. 2018
Prerušenie dodávky elektrickej energie dňa 22. 10. 2018
Prerušenie dodávky elektrickej energie dňa 24. 10. 2018 na Radničnom námestí
Priechody pre chodcov na Cajlanskej ulici
Programy na október 2018
Táto informácia bola publikovaná od 16. 03. 2018 do 31. 03. 2018
Usmernenie Hasičského a záchranného zboru pre obce:
Za obdobie roka 2017 vzniklo na území okresov Pezinok a Senec 307 požiarov, z toho bolo 12 požiarov lesa a rúbaniska. Rozlohou najväčší požiar (rúbanisko) vznikol v mesiaci apríl v lokalite Dušičky – Svätý Jur. Požiarom bola zasiahnutá plocha 2,5 ha.
Dovoľujeme si Vás v tejto súvislosti upozorniť na povinnosti vyplývajúce obciam v zmysle zákona č. 314/2001 Z. z. o ochrane pred požiarmi v znení neskorších predpisov pri zabezpečovaní opatrení na ochranu lesov pred požiarmi.
Vypracúvať a viesť dokumentáciu ochrany pred požiarmi obce podľa § 15 ods. 1 písm. d/ zákona č. 314/2001 Z. z. o ochrane pred požiarmi v znení neskorších predpisov a § 36 a § 37 vyhlášky MV SR č. 121/2002 Z. z. o požiarnej prevencii v znení neskorších predpisov.
Preveriť aktuálnosť dokumentácie ochrany pred požiarmi obce v súlade so skutkovým stavom, ako aj preveriť činnosť ohlasovní požiarov v obci.
Prerokovať v orgánoch obce úlohy vyplývajúce zo zabezpečenia ochrany lesov pred požiarmi v súlade so všeobecne záväznými právnymi predpismi.
Vykonávať preventívne protipožiarne kontroly podľa § 23 citovaného zákona u vlastníkov lesných pozemkov, v ktorých nie je vykonávaný štátny požiarny dozor.
Preveriť akcieschopnosť dobrovoľného hasičského zboru, ako aj hasičskej techniky a vecných prostriedkov na vykonávanie zásahovej činnosti v súlade s § 6 vyhlášky MV SR č. 611/2006 Z. z. o hasičských jednotkách v znení neskorších predpisov.
Obciam Okresné riaditeľstvo Hasičského a záchranného zboru v Pezinku v súvislosti s ochranou lesov pred požiarmi odporúča:
Zabezpečiť stálu pohotovostnú službu v hasičských zbrojniciach v prípade potreby a podľa uváženia v najkritickejších obdobiach možnosti vzniku požiarov.
Zabezpečiť efektívnu a dôslednú preventívno – výchovnú a propagačnú činnosť zameranú na ochranu lesov pred požiarmi; spolupracovať pri plnení tejto úlohy s orgánmi miestnej štátnej správy, Dobrovoľnou požiarnou ochranou Slovenskej republiky, ako aj s ďalšími záujmovými združeniami zameranými na ochranu prírody.
Okresné riaditeľstvo Hasičského a záchranného zboru v Pezinku si Vás taktiež dovoľuje upozorniť na skutočnosť, že spaľovať horľavé látky na voľnom priestranstve iba za podmienok určených § 7 vyhlášky MV SR č. 121/2002 Z. z. o požiarnej prevencii v znení neskorších predpisov.
Podmienky spaľovania horľavých látok na voľnom priestranstve fyzickými osobami sú uvedené v texte nižšie ( príloha č. 1).
V závislosti od suchého a teplého počasia, zvýšeného výskytu požiarov lesa alebo trávnatých porastov alebo ak požiarne nebezpečenstvo v lesoch dosiahne stupeň „vysoké požiarne nebezpečenstvo v lesoch stanoveného SHMÚ okresné riaditeľstvo vyhlási čas zvýšeného nebezpečenstva vzniku požiarov a o tomto Vás bude včas informovať.

References: § 15
 § 36
 § 37
 § 23
 § 6
 § 7